Aalborg Stiftstidende, 1839-09-02
Aalborg, den 2den September. Den udenfor sit Fædreland nys afdøde Peter Sødring var i en Række af Aar een af denne Byes virksomste og heldige Handels borgere. Ham har Byen at takke for Anlæget af det første ordentlige Skibsværft, hvortil han lod komme Byg og Smedemestre fra Holsteen, og gav saaledes den første Jmpuls til Opplantningen af et Establissement, der har gavnet Byen og hvorfra flere smukke og solide Skibe ere udgangne. J hans Besiddelsestid lod han for egen og Broders Regning et Barkskib paa 120 Commercelæster løbe af Stabelen. Dette smukke Skib blev desværre taget af en engelsk Krydser paa dets første Reise med Korn til Norge. Senere byggede han for egen Regning en Brig paa 60 Commercelæster. Desuden ombyggedes flere større og mindre Skibe. Til de Brandlidte i hans Fødeby Hobro skjænkede han en fyrstelig Gave af 2000 Rbd. – Familieforhold bevægede ham til i Aarene 181617 at hæve sit Handelsetablissement her i Byen. Denne Forandring virkede, formedelst et Sammenstød af uheldige Omstændigheder (iblandt hvilke især bør nævnes Pengevæsenets pludselige Forbedring i nævnte Periode, høist ødelæggende paa hans Formuesforfatning, der førend Beslutningens Jværksættelse kunde kaldes glimrende. - Under hans Livs sildigere Gjenvordigheder beholdt han et muntert Sind, hvortil især bidrog, at hans 10 efterlevende Børn skjænkede ham sande Faderglæder. Fred med hans Støv (Meddeelt.) Vi bemærkede alt for nogle Dage siden, hvorlidet beføiet vi ansaae Berlings Tidendens Bebreidelse til Provindsialbladene for ikke at give tilstrækkelige Meddelelser om Høsten. Denne omtalte Anke af Berlings Tidende, som Helsingørs Avis havde taget noget vel ilde op, har nu mellem disse tvende Blade ført til en Feide, hvori man paa begge Sider synes os at være noget overdreven ivrig Helsingørs Avis havde gjort den vistnok urigtige bemærkning, at "Provindsbladene ikke skulle være Correspondenter til Hovedstadens Blade eller omvendt, og Berl. Tidende har til Svar herpaa tilkjendegivet, gjerne at skulle lade Helsingør avisens Artikler blive udenfor Bladet, en Revanche, der iøvrigt kun vilde gaae ud over Abonnenterne. Hvad de hyppige Beretninger om Høstens formodede Udfald angaaer, da kunne vi for vort Vedkommende kun gjentage vor forhen yttrede Anskuelse, at disse, naar de fremkomme for hyppige ere meere vildledende end veiledende, naar vi saaledes idag skulde give en fortsat Høstberetning, da havde vi kun at melde, at vi igaar have havt Regnveir og idag have Solskin og at Udsigterne for Høsten ere lige saa forhaabnings fulde nu som før. Rughøsten er endnu ingenlunde tilendebragt; at udtale sig om den særskilt, vilde altsaa ogsaa være for tidligt. Endnu maae vi, med Hensyn til hvad Berl. Tidende bemærker om, at Provindsbladene vist Jntet, have imod, at deres Artikler finde Optagelse i Hovedstadens Blade, tilføie, at vi idetmindste, ligesaalidet som vistnok nogen anden Provindsredacteur, kunne have Noget herimod, men da heller Jntet have imod, at vor Avises Mærke bliver vedføiet under vore Artikler, hvilket, uagtet Berlings Tidendens sædvanlige Accuratesse i saa Henseende, dog ikke har været Tilfældet med vor Correspondent Meddelelse om Høsten a. fra Fredericia og flere andre foregaaende Artikler af vort Blad, som have fundet Optagelse i nævnte Tidende.